Pete Carroll

Peter Clay "Pete" Carroll (s. 15. syyskuuta 1951 San Francisco, Kalifornia) on yhdysvaltalainen amerikkalaisen jalkapallon valmentaja. Carroll on viimeksi toiminut NFL:n Las Vegas Raidersin päävalmentajana, josta hän sai potkut kauden 2025 päätteeksi. Seattle Seahawksin päävalmentajana hän ylsi helmikuussa 2014 seurahistorian ensimmäiseen Super Bowl -mestaruuteen.Seattle Seahawks vs. Denver Broncos Recap. ESPN (Web Archive). Viitattu 10.2.2026. Aikaisemmin Carroll oli tunnettu eritoten menestyksestään yliopistotasolla. Hän toimi Etelä-Kalifornian yliopiston päävalmentajana vuosina 2001–2009.Pete Carroll. Seattle Seahawks  Viitattu 6.1.2013. Carroll on Jimmy Johnsonin ja Barry Switzerin ohella ainoa amerikkalaisen jalkapallon valmentaja, joka on voittanut sekä NFL:n mestaruuden että yliopistomestaruuden.Seahawks bring back memories ESPN. Viitattu 3.2.2014.

 Apuvalmentajana 
Pete Carroll varttui Kaliforniassa ja valmistui Pacific-yliopistosta. Hän pelasi yliopiston joukkueessa kulmapuolustajana ja peliuran jälkeen jatkoi apuvalmentajana. Carroll valmensi useassa eri yliopistossa, kunnes vuonna 1984 NFL:n Buffalo Bills palkkasi hänet kulmapuolustajien valmentajaksi.

 New York Jets 
Vuonna 1990 Carroll siirtyi New York Jetsin puolustuksen koordinaattoriksi. Kauden 1993 päätteeksi päävalmentaja Bruce Coslet sai potkut, ja Carroll ylennettiin päävalmentajaksi. Joukkue aloitti kauden 1994 kahdella voitolla, mutta kausi päättyi viiteen peräkkäiseen tappioon. Carroll sai potkut yhden kauden jälkeen.Spirit of Carroll Also Haunting Him. Los Angeles Times 16.12.2000. Viitattu 6.1.2013.

 New England Patriots 
Kausina 1995–1996 Carroll toimi San Francisco 49ersin puolustuksen koordinaattorina. Vuonna 1997 hän seurasi Bill Parcellsia New England Patriotsin päävalmentajana. Carrollin johdolla joukkue selvisi kahdesti pudotuspeleihin, mutta kolmannen kauden loppu sujui kehnosti, eikä joukkue päässyt pudotuspeleihin. New England irtisanoi Carrollin ja palkkasi tilalle Bill Belichickin.

 USC 
Saatuaan potkut New Englandista Carroll piti valmentamisesta välivuoden. Vuonna 2001 Etelä-Kalifornian yliopisto (USC) palkkasi hänet päävalmentajakseen. Carroll käänsi perinteisen USC:n suunnan. Kausilla 2003 ja 2004 joukkue voitti yliopistomestaruuden. Joukkue voitti ennennäkemättömät 34 peliä peräkkäin. Carrollin vuosien pelaajista 53 valittiin NFL:n valintatilaisuudessa, 14 heistä ensimmäisellä kierroksella.

 Seattle Seahawks 
Vuonna 2010 Carroll siirtyi Seattle Seahawksin päävalmentajaksi. Ensimmäinen kausi toi heti pudotuspelipaikan, vaikka joukkue hävisi enemmän pelejä kuin voitti. Pudotuspelien ensimmäisellä kierroksella Seahawks voitti puolustavan mestarin New Orleans Saintsin, mutta toisella kierroksella Chicago Bears osoittautui paremmaksi. Kaudella 2011 joukkue jäi pudotuspelien ulkopuolelle.

Kaudelle 2012 joukkue uudisti pelinrakentajaosastoaan. Vapaa pelaaja Matt Flynn palkattiin Green Bay Packersista ja joukkue varasi NFL:n varaustilaisuuden kolmannella kierroksella Russell Wilsonin Wisconsinin yliopistosta. Wilson otti ykköspelinrakentajan paikan ja Seahawks voitti 11 ottelua selviten pudotuspeleihin. Carroll ja toimitusjohtaja John Schneider ovat uudistaneet joukkuetta ajaen sisään nuoria pelaajia. He ovat löytäneet hyviä pelaajia myös varaustilaisuuden myöhemmillä kierroksilla, kuten tukimies K. J. Wrightin, kulmapuolustaja Richard Shermanin ja takapuolustaja Kam Chancellorin.

Kaudella 2013 joukkueen nousukiito jatkui. Puolustuspelaajat Cliff Avril ja Michael Bennett liittyivät joukkueeseen kauden mittaisilla sopimuksilla.2013 NFL season preview: Seattle Seahawks. CBS Sports (Web Archive). Viitattu 3.2.2014. Lisäksi laitahyökkääjä Percy Harvin hankittiin isossa kaupassa Minnesota Vikingsista.Percy Harvin is worth every dollar. ESPN. Viitattu 3.2.2014. Seahawks voitti divisioonansa ja pääsi pudotuspeleihin konferenssin ykköspaikalta huolimatta tähtihankinta Harvinin loukkaantumisesta johtuneesta pitkästä poissaolosta. Joukkueen menestys perustui erityisen aggressiiviseen puolustuspeliin. Menestys jatkui pudotuspeleissä ja kausi huipentui Super Bowliin, jossa vastaan asettui Denver Broncos legendaarisen pelinrakentajansa Peyton Manningin johtamana.Seahawks-Broncos Preview. ESPN. Viitattu 3.2.2014. Seahawks hallitsi Super Bowlin pelitapahtumia, kun tiukka puolustuspeli auttoi joukkueen voittoon lukemin 43–8.

Menestys jatkui myös seuraavalla kaudella, vaikka useat avauskokoonpanon pelaajat eivät enää jatkaneet joukkueessa. Seahawks voitti divisioonansa toisen kerran peräkkäin ja kaatoi konferenssifinaaleissa Green Bay Packersin jatkoajalla, vaikka oli vielä alle neljä minuuttia ennen loppua tappiolla lukemin 19–7.Super Bowl Preview: Patriots vs. Seahawks. NBC Sports (Web Archive). Viitattu 2.2.2015.Seahawks Rally Past Packers in Overtime to Return to Super Bowl. New York Times. Viitattu 2.2.2015. Super Bowlissa New England Patriotsia vastaan joukkueella oli vielä viimeisellä minuutilla mahdollisuudet siirtyä johtoasemaan, mutta syötönkatko maalilinjalla varmisti Patriotsin voiton.Butler's late INT lifts Patriots to fourth Super Bowl title. NFL.com. Viitattu 2.2.2015.

Tammikuussa 2024 Seahawks erotti Carrollin tehtävistään. https://www.si.com/nfl/seahawks/news/seattle-seahawks-release-official-statement-pete-carroll-fired

Las Vegas Raiders
Tammikuussa 2025 Las Vegas Raiders palkkasi Carrollin päävalmentajakseen kolmivuotisella sopimuksella joka sisältää option neljännestä vuodesta. https://www.sportsnet.ca/nfl/article/report-raiders-to-hire-pete-carroll-as-head-coach/ Carrollin alaisuudessa Raiders aloitti kauden 2025 voittamalla New England Patriotsin lukemin 20-13. Carroll saavutti toisen voittonsa vasta viikolla 6 Raidersin päihitettyä Tennessee Titansin lukemin 20-10. Raiders voitti loppukaudella vain yhden ottelun minkä johdosta Raiders jäi liigan viimeiseksi 3 voitolla ja 14 tappiolla. Kauden 2025 päätteeksi Raiders erotti Carrollin päävalmentajan tehtävästä.

 Yksityiselämä 
Carrollilla ja hänen vaimollaan Glenalla on kolme lasta ja yksi lapsenlapsi. A Better L.A. ja A Better Seattle ovat Carrolin perustamia hyväntekeväisyysjärjestöjä, jotka tähtäävät väkivallan vähentämiseen näissä kaupungeissa. 

 Kirjallisuutta 
 Pete Carroll, Yogi Roth, and Kristoffer A. Garin, Win Forever: Live, Work, and Play Like a Champion.
 Steve Bisheff, Always Compete: An Inside Look at Pete Carroll and the USC Football Juggernaut.
 David Wharton and Gary Klein, Conquest: Pete Carroll And The Trojans' Climb To The Top Of The College Football Mountain.

 Lähteet 

 Aiheesta muualla 
Pete Carrollin verkkosivut
Pete Carroll Twitterissä
Pete Carroll TV You Tubessa

Luokka:Yhdysvaltalaiset amerikkalaisen jalkapallon valmentajat
Luokka:Vuonna 1951 syntyneet
Luokka:Elävät henkilöt